Απόφαση αριθ. 2/2003 της Μεικτής Επιτροπής ΕΚ-Ανδόρας

της 8ης Οκτωβρίου 2003

για καθορισμό των κανόνων εφαρμογής του πρωτοκόλλου για τα κτηνιατρικά θέματα που συμπληρώνουν την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, το οποίο υπεγράφη στις Βρυξέλλες στις 15 Μαΐου 1997

(2003/747/ΕΚ)

Η ΜΕΙΚΤΗ ΕΠΙΤΡΟΠΗ,

Έχοντας υπόψη:

την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας(1), η οποία υπεγράφη στο Λουξεμβούργο στις 28 Ιουνίου 1990 ("συμφωνία"), και ιδίως το άρθρο 17,

το πρωτόκολλο για τα κτηνιατρικά θέματα που συμπληρώνει την υπό μορφή ανταλλαγής επιστολών συμφωνία μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας(2), το οποίο υπεγράφη στις Βρυξέλλες στις 15 Μαΐου 1997,

Εκτιμώντας τα ακόλουθα:

(1) Τα μέρη επιθυμούν να διευρύνουν τα παραδοσιακά εμπορικά ρεύματα μεταξύ της Ανδόρας και της Ευρωπαϊκής Κοινότητας τα οποία καλύπτονται ήδη από την απόφαση αριθ. 2/1999(3) και από την απόφαση αριθ. 1/2001(4) της Μεικτής Επιτροπής ΕΚ-Ανδόρας για να διευκολύνει την ανάπτυξη νέων εμπορικών συναλλαγών.

(2) Οι συναλλαγές αυτές θα πρέπει συνεπώς να πραγματοποιούνται σύμφωνα με τους κοινοτικούς κτηνιατρικούς κανόνες.

(3) Κατά τη συνεδρίασή της στην Ανδόρα στις 13 και 14 Δεκεμβρίου 2001, η κτηνιατρική υποομάδα της μεικτής επιτροπής ΕΚ-Ανδόρας συνέστησε την έγκριση ενός συμπληρωματικού καταλόγου κοινοτικών νομοθετικών διατάξεων που πρέπει να εφαρμοστούν στην Ανδόρα για να διερευνηθεί η συμφωνία, ο οποίος πρέπει να εγκριθεί το αργότερο 18 μήνες μετά από τη δημοσίευση της παρούσας απόφασης στην Επίσημη Εφημερίδα της Ευρωπαϊκής Ένωσης,

ΑΠΟΦΑΣΙΖΕΙ:

Άρθρο 1

Γενικά

Η Ανδόρα αναλαμβάνει να εγκρίνει τα κοινοτικά μέτρα για την καταπολέμηση των μεταδοτικών σπογγωδών εγκεφαλοπαθειών (ΜΣΕ), που αναφέρονται στο άρθρο 2, τα κοινοτικά μέτρα σχετικά με την επεξεργασία των ζωικών υποπροϊόντων που δεν προορίζονται για κατανάλωση από τον άνθρωπο, που αναφέρονται στο άρθρο 3, και τα κοινοτικά μέτρα για την καταπολέμηση ορισμένων ζωονόσων, που αναφέρονται στο άρθρο 4.

Άρθρο 2

Νομοθεσία για τις ΜΣΕ

Η Ανδόρα υιοθετεί τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών(5), όπως τροποποιήθηκε τελευταία από τον κανονισμό (ΕΚ) αριθ. 1234/2003 της Επιτροπής(6). Για τους σκοπούς της παρούσας συμφωνίας πραγματοποιούνται στον κανονισμό αυτό οι ακόλουθες προσαρμογές:

α) Στο παράρτημα ΙΙΙ κεφάλαιο Α μέρος ΙΙ σημείο 2 στον πίνακα, προστίθενται τα ακόλουθα:

">ΘΕΣΗ ΠΙΝΑΚΑ>"

β) Στο παράρτημα ΙΙΙ κεφάλαιο Α μέρος ΙΙ σημείο 3 στον πίνακα, προστίθενται τα ακόλουθα:

">ΘΕΣΗ ΠΙΝΑΚΑ>"

Η Ανδόρα υιοθετεί την απόφαση 2000/766/ΕΚ του Συμβουλίου, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(7), όπως τροποποιήθηκε τελευταία από την απόφαση 2002/248/ΕΚ της Επιτροπής(8).

Η Ανδόρα υιοθετεί την απόφαση 2001/9/ΕΚ της Επιτροπής, της 29ης Δεκεμβρίου 2000, σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(9), όπως τροποποιήθηκε τελευταία από την απόφαση 2002/248/ΕΚ της Επιτροπής.

Άρθρο 3

Ζωικά υποπροϊόντα

Η Ανδόρα υιοθετεί τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο(10), όπως τροποποιήθηκε τελευταία από τον κανονισμό (ΕΚ) αριθ. 808/2003 της Επιτροπής(11).

Άρθρο 4

Μέτρα για την καταπολέμηση νόσων

Η Ανδόρα υιοθετεί την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με τα κοινοτικά μέτρα για την καταπολέμηση της κλασικής πανώλους των χοίρων(12) και την οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικά με μέτρα καταπολέμησης και εξάλειψης του καταρροϊκού πυρετού του προβάτου(13).

Άρθρο 5

Μεταφορά και εφαρμογή

Η Ανδόρα θα μεταφέρει και θα εφαρμόσει το αργότερο 18 μήνες μετά την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης, την κοινοτική νομοθεσία που ορίζεται στο παράρτημα.

Άρθρο 6

Έναρξη ισχύος

Η παρούσα απόφαση θα αρχίσει να ισχύει την πρώτη ημέρα του μήνα που έπεται της έγκρισής της.

Άρθρο 7

Έκδοση

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 8 Οκτωβρίου 2003.

Για τη Μεικτή Επιτροπή

Ο Πρόεδρος

Meritxell Mateu

(1) ΕΕ L 374 της 31.12.1990, σ. 14.

(2) ΕΕ L 148 της 6.6.1997, σ. 16.

(3) ΕΕ L 31 της 5.2.2000, σ. 84.

(4) ΕΕ L 33 της 2.2.2002, σ. 35.

(5) ΕΕ L 147 της 31.5.2001, σ. 1.

(6) ΕΕ L 173 της 11.7.2003, σ. 6.

(7) ΕΕ L 306 της 7.12.2000, σ. 32.

(8) ΕΕ L 84 της 28.3.2002, σ. 71.

(9) ΕΕ L 2 της 5.1.2001, σ. 32.

(10) ΕΕ L 273 της 10.10.2002, σ. 1.

(11) ΕΕ L 117 της 13.5.2003, σ. 1.

(12) ΕΕ L 316 της 1.12.2001, σ. 5.

(13) ΕΕ L 327 της 22.12.2000, σ. 74.

ΠΑΡΑΡΤΗΜΑ

Η αναφορά στα βασικά κείμενα αυτά περιλαμβάνει την αναφορά στο σύνολο των τροποποιήσεων καθώς και στους κανόνες εφαρμογής.

Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών.

Απόφαση 2000/766/ΕΚ του Συμβουλίου, της 4ης Δεκεμβρίου 2000, περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και την χρησιμοποίηση ζωικών πρωτεϊνών στη διατροφή των ζώων.

Απόφαση 2001/19/ΕΚ της Επιτροπής, της 29ης Δεκεμβρίου 2000, σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων.

Κανονισμός (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο.

Οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασσικής πανώλους των χοίρων.

Οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικά με μέτρα καταπολέμησης και εξάλειψης του καταρροϊκού πυρετού του προβάτου.